cyanic-selkie/wikianc huggingface dataset:
মেরি কম
মেরি কম (জন্ম: ১ মার্চ, ১৯৮৩) হলেন একজন ভারতীয় বক্সার। তার পুরো নাম মাংতে চুংনেইজাং মেরি কম। তিনি পাঁচ বারের বিশ্ব বক্সিং চ্যাম্পিয়ন এবং ছয়টি বিশ্ব চ্যাম্পিয়নশিপেই পদকজয়ী একমাত্র মহিলা বক্সার। তিনিই একমাত্র ভারতীয় মহিলা বক্সার যিনি ২০১২ লন্ডন অলিম্পিকসে ৫১ কেজি ফ্লাইওয়েট বিভাগে প্রতিদ্বন্দ্বিতা করার সুযোগ পান। এই অলিম্পিকসে তিনি একটি ব্রোঞ্জ পদক জয় করেছেন। তিনি এআইবিএ ওয়ার্ল্ড উইমেন'স র‌্যাঙ্কিং ফ্লাইওয়েট ক্যাটাগরিতে চতুর্থ স্থান অধিকার করেছেন।
বল্লাচির
জনসংখ্যার উপাত্ত
ভারতের ২০০১ সালের আদমশুমারি অনুসারে ৱাল্লচির শহরের জনসংখ্যা হল ১৩,৪৪৩ জন। এর মধ্যে পুরুষ ৪৯% এবং নারী ৫১%।
চিত্রকোট ইউনিয়ন
চিত্রকোট ইউনিয়ন হলো বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
সারা মাইলস
সারা মাইলস (জন্ম ৩১ ডিসেম্বর ১৯৪১) হলেন একজন ইংরেজ মঞ্চ ও চলচ্চিত্র অভিনেত্রী। ১৯৬২ সালে টার্মস অব ট্রায়াল চলচ্চিত্রে দিয়ে তার অভিষেক ঘটে, এবং এই কাজের জন্য তিনি সেরা নবাগত বিভাগে বাফটা পুরস্কারের মনোনয়ন লাভ করেন। পরের বছর তিনি দ্য সার্ভেন্ট (১৯৬৩) চলচ্চিত্রে অভিনয় করে শ্রেষ্ঠ ব্রিটিশ অভিনেত্রী বিভাগে বাফটা পুরস্কারের মনোনয়ন লাভ করেন। তিনি রায়ান্‌স ডটার (১৯৭০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি ব্লোআপ (১৯৬৬), দ্য ম্যান হু লাভড ক্যাট ড্যান্সিং (১৯৭৩), হোয়াইট মিসচিফ (১৯৮৭), ও হোপ অ্যান্ড গ্লোরি (১৯৮৭) চলচ্চিত্রে অভিনয়ের জন্য সুপরিচিত।
বল্লাচির
জনসংখ্যার উপাত্ত
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে ৱাল্লচির এর সাক্ষরতার হার বেশি।
চিত্রকোট ইউনিয়ন
ভৌগোলিক উপাত্ত
চিত্রকোট ইউনিয়নের আয়তন ৩৮৪৫ একর। ইউনিয়নের মোট গ্রাম ১৮টি ও মৌজা ১৭টি।
মেরি কম
পেশা
২০১৮ সালের ২৪ নভেম্বর, নতুন দিল্লিতে অনুষ্ঠিত ১০ তম এআইবিএ মহিলা ওয়ার্ল্ড বক্সিং চ্যাম্পিয়নশিপ জিতে তিনি ৬ টি বিশ্ব চ্যাম্পিয়নশিপ সোনা জয়ী বিশ্বের প্রথম মহিলার শিরোপা অর্জন করেন।
সারা মাইলস
প্রারম্ভিক জীবন
সারা মাইলস ১৯৪১ সালের ৩১শে ডিসেম্বর এসেক্সের ইঙ্গেটস্টোন শহরে জন্মগ্রহণ করেন। তার মাতা ক্লেরিস ভেরা রেমন্যান্ট এবং পিতা জন মাইলস। তার ভাই ক্রিস্টোফার মাইলস চলচ্চিত্র পরিচালক, প্রযোজক ও চিত্রনাট্যকার। তার পিতার প্রথম পক্ষের নিকট থেকে বিবাহবিচ্ছেদ লাভ করতে না পারার কারণে সারা ও তার ভাইবোনেরা তার পিতামাতার বিবাহ-বহির্ভূত সম্পর্কের ফলে জন্ম নেয়। তার মাতামহ ফ্রান্সিস রেমন্যান্টের দিক থেকে মাইলস দাবী করেন তিনি টেকের যুবরাজ ফ্রান্সিসের প্র-নাতনী।
চিত্রকোট ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী চিত্রকোট ইউনিয়নের মোট জনসংখ্যা ১৪,১১৯ জন। এদের মধ্যে ৬,৮৭৪ জন পুরুষ এবং ৭,২৪৫ জন মহিলা।
মিউনিখ ম্যারাথন
জেনেরালি মিউনিখ ম্যারাথন (München Marathon) একটি বার্ষিক ম্যারাথন পথে চলার প্রতিযোগিতা যেটি জার্মানির মিউনিখ শহরে প্রতিবছর অক্টোবর মাসে অনুষ্ঠিত হয়। প্রতিযোগিতায় অর্ধ ম্যারাথন এবং দৌড়ের ইভেন্ট রয়েছে।
১৯৭২ সালের গ্রীষ্মকালীন অলিম্পিকের পর মিউনিখে ছোট মাপের দৌড় প্রতিযোগিতা অনুষ্ঠিত হতে থাকে। এরপর ১৯৮৩ সালে মাইকেল থালজ কোম্পানি (এফভিএম) এবং মিউনিখ রোড রানারস ক্লাবের উদ্যাগে মিউনিখ ম্যারাথন প্রতিষ্ঠা লাভ করে। ১৯৭২-এর অলিম্পিকের মতো হুবহু মিল রেখে এই ম্যারাথনের দৌড়ের স্থান শুরু হয় মিউনিখ অলিম্পিক পার্কের কৌবার্টিনপ্লাজ থেকে মিউনিখ অলিম্পিক স্টেডিয়ামে পর্যন্ত। একদম প্রথম ম্যারাথন দৌড়ে ২০০০ হাজার প্রতিযোগিকে নিয়ে এই প্রতিযোগিতা শুরু হয়। এরপর প্রতি বছরই প্রতিযোগির সংখ্যা বাড়তে থাকে। ১৯৮৩ সালে যা ৬৫০০ তে পৌঁছায়। গণমানুষের অংশগ্রহণ ছাড়াও নানা উচ্চ পেশাজীবীর মানুষ এই প্রতিযোগিতায় অংশগ্রহণ করে। ১৯৯০ এরপর হটাৎ করেই প্রতিযোগিতায় অংশগ্রহণকারীদের সংখ্যা কমে যায়। ৬৩৪০ থেকে ৩৩৬০ এ নেমে আসে। মূলত এই প্রতিযোগিতার প্রতিষ্ঠাতা কোম্পানির দূর্নীতির জন্য প্রতিযোগির সংখ্যা কমে যায়।
২০০০ সালে শহরের পাশ দিয়ে নতুন করে এই দৌড়ের আয়োজন করা হয়। কিন্তু এর জনপ্রিয়তা কমে যায়। তাই আবারও শহরের মধ্যে ও অলিম্পিক স্টেডিয়ামের মধ্যে এই দৌড় শুরু করা হয়। ২০০১ সালে প্রায় ৫০০০ প্রতিযোগী ম্যারাথন দৌড় সমাপ্ত করে। এই প্রতিযোগিতা জার্মানির সবচেয়ে বড় দৌড় প্রগিযোগিতা এবং ২০০৪ সালে ৯০৪১ জন (সর্বোচ্চ) ম্যারাথন দৌড় সমাপ্ত করে। ২০০৬ সালের মিউনিখ ম্যারাথন ছিল আনুষ্ঠানিক জার্মান ম্যারাথন দৌড় প্রতিযোগিতা। যেখানে পুরুষদের মধ্যে প্রথম হন ম্যাথিউস কর্নার, মহিলাদের মধ্যে কারমেন সিয়েহার্ট।
সবচেয়ে কম সময়ে এই দৌড় শেষ করেন কেনিয়ার মাইকেল কাইট এবং হাঙ্গেরির ক্যারোলিনা জাবো।
চিত্রকোট ইউনিয়ন
শিক্ষা
ইউনিয়নে শিক্ষার হার ৫১.২৫%। ইউনিয়নে প্রাথমিক বিদ্যালয় ৮টি ও ২টি মাধ্যমিক বিদ্যালয় রয়েছে।
মিউনিখ ম্যারাথন
বিজয়ীরা
নির্দেশক:
কিরীটী রায় (চলচ্চিত্র)
কিরীটী রায় একটি বাংলা রহস্যকাহিনী মূলক চলচ্চিত্র, যার পরিচালক হলেন অনিকেত চট্টোপাধ্যায়। ২০১৬ সালে প্রকাশিত এই ছবিটি বাঙালী সাহিত্যিক নীহাররঞ্জন গুপ্তের কিরীটী রায়ের গোয়েন্দা কাহিনী সেতারের সুর অবলম্বনে নির্মিত। এই ছবিতে কিরীটী রায়ের চরিত্রে অভিনয় করেছেন চিরঞ্জিত চক্রবর্তী।
সারা মাইলস
কর্মজীবন
রয়্যাল একাডেমি অব ড্রামাটিক আর্ট থেকে পাশ করার কিছুদিন পর টার্মস অব ট্রায়াল (১৯৬২) চলচ্চিত্রে দিয়ে মাইলসের বড় পর্দায় অভিষেক ঘটে। এই চলচ্চিত্রে শার্লি টেইলর চরিত্রে অভিনয়ের জন্য তিনি সেরা নবাগত বিভাগে বাফটা পুরস্কারের মনোনয়ন লাভ করেন। পরের বছর তিনি জোসেফ লোজির দ্য সার্ভেন্ট (১৯৬৩) চলচ্চিত্রে ভেরা চরিত্রে অভিনয় করে শ্রেষ্ঠ ব্রিটিশ অভিনেত্রী বিভাগে বাফটা পুরস্কারের মনোনয়ন লাভ করেন।
তিনি ১৯৬৬ মিকেলাঞ্জেলো আন্তোনিওনির ব্লোআপ চলচ্চিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। ২০০৭ সালে আন্তোনিওনির মৃত্যুর পর মাইলস তাকে "বদমাশ ও জালিম ও মেধাবী" বলে উল্লেখ করেন।
ব্যক্তিগত জীবন
মাইলস দুইবার ব্রিটিশ নাট্যকার রবার্ট বোল্টকে বিয়ে করেন। প্রথমবার ১৯৬৭ সালে, যা ১৯৭৫ সালে বিবাহবিচ্ছেদের মধ্য দিয়ে সমাপ্ত হয় এবং দ্বিতীয়বার ১৯৮৮ সালে, যা ১৯৯৫ সালে বোল্টের মৃত্যু পর্যন্ত স্থায়ী ছিল। বোল্ট লেডি ক্যারোলিন ল্যাম্ব চলচ্চিত্র রচনা ও পরিচালনা করেন, এতে মাইলস নাম ভূমিকায় অভিনয় করেন এবং তিনি রায়ান্‌স ডটারও রচনা করেন। বোল্ট স্ট্রোকে আক্রান্ত হওয়ার পর তার পুনঃএকত্রীত হন এবং মাইলস তার সেবা করেন। ১৯৮৭ সালে বোল্ট বলেন, "তিনি না থাকলে আমি হয়ত মারা যেতাম। যখন তিনি চলে গিয়েছিলেন, আমার জীবনে পতন শুর হয়। যখন তিনি ফিরে আসেন, আমার জীবনে উত্থান আসে।" এই দম্পতির টম নামে এক পুত্র রয়েছে। টম একজন ঘড়ি ব্যবসায়ী।
বল্লাচির
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
ফারাক্কা সুপার থার্মাল পাওয়ার স্টেশন
ফারাক্কা সুপার থার্মাল পাওয়ার স্টেশন হল পশ্চিমবঙ্গ রাজ্যের মুর্শিদাবাদ জেলার নবারুণ গ্রামে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ১৯৮৬ সালে চালু হয়। বর্তমানে এই বিদ্যুৎ কেন্দ্রের মোট উৎপাদন ক্ষমতা ২,১০০ মেগাওয়াট। এনটিপিসি দ্বারা এটি বিদ্যুৎ কেন্দ্র পরিচালিত হয়। বিদ্যুৎ কেন্দ্রে বিদ্যুৎ উৎপাদনের জন্য মোট ৬ টি ইউনিট রয়েছে।
এই বিদ্যুৎ কেন্দ্র থেকে বিদ্যুৎ পশ্চিমবঙ্গ, বিহার, ঝাড়খণ্ড, ওড়িশা, সিকিম, আসাম এবংত্রিপুরা রাজ্যে সরবরাহ করা হয়।
অবস্থান
ফারাক্কা সুপার থার্মাল পাওয়ার স্টেশন বা ফারাক্কা তাপবিদ্যুৎ কেন্দ্রটি মুর্শিদাবাদ জেলার নবারুণ গ্রামে ফিডার খালের ডান তীরে অবস্থিত। বিদ্যুৎ কেন্দ্রটির ভৌগোলিক হল । এটি জেলা সদর বহরমপুর থেকে ৯০ কিলোমিটার উত্তর-পশ্চিম দিকে এবং কলকাতা শহর থেকে ২৮৩ কিলোমিটার উত্তর দিকে অবস্থিত।
উৎপাদন ক্ষমতা
কেন্দ্রটির মোট উৎপাদন ক্ষমতা ২,১০০ মেগাওয়াট।
কয়লার যোগান
বিদ্যুত কেন্দ্রটিতে কয়লার যোগান দেয় ইস্টনার্স কোল লিমিটেড । রাজমহল কয়লা খনি থেকে এখানে কয়লা আনা হয়। এছাড়া কিছু পরিমান উন্নতমানুর কয়ালা আমদানি করা হয় ইন্দনেশিয়া থেকে।এই কয়লা প্রথমে বড় জাহজে করে হলদিয়া বন্দর বা স্যান্ডহেড-এ আনা হয় এর পর জিন্দাল আইটিএফ সংস্থা বার্জ-এ কয়লা বহন করে জাতীয় জলপথ ১ দ্বারা হলদিয়া থেকে কয়লা ফারাক্কা বন্দর-এ পৌচ্ছানো হয়।এর পর কয়লা ফারাক্কা বিদ্যুৎ কেন্দ্রে যায়।
ট্রেসি হ্যামারবার্গ হত্যাকাণ্ড
পটভূমি
ট্র্যাকি লিন হ্যামারবার্গ ১৯৬৬ সালের ৭ই মার্চ মিলওয়াকির জুডি ক্লাবুন্ডে এবং হারলান হ্যামারবার্গের ঘরে জন্মগ্রহণ করেন। পরিবারটি সালে উইসকনসিনের সাউকভিলে চলে যায় যেখানে হ্যামারবার্গ পোর্ট ওয়াশিংটন হাই স্কুলে পড়াশোনা করেছিলেন। ওজাউকি কাউন্টির শেরিফ জেমস জনসনের মতে, হত্যার রাতে হ্যামারবার্গ সাউকভিলের একটি বাড়ি থেকে বের হন যেখানে তিনি বন্ধুদের সাথে দেখা করার জন্য একটি মুদির দোকানে হাঁটার জন্য বেবিসিটিং করছিলেন। তারা গাড়ি চালিয়ে পোর্ট ওয়াশিংটনের কুয়েদ'স ট্যাভার্নে যায়। তিনি বারটেন্ডারকে বলেছিলেন যে তিনি গ্রাফটনের একটি পার্টিতে যাচ্ছেন। প্রতিবেদনে বলা হয়েছে, হ্যামারবার্গ এবং তার বন্ধুরা একটি  "বিয়ার পানের খেলা" খেলে এবং পার্টিতে গাঁজা সেবন করে।  তিনি রাত সাড়ে ১২টার দিকে বাড়ির দিকে রওনা হন, যার দূরত্ব উইসকনসিন হাইওয়ে ৩৩ বরাবর হাঁটা পথে ৩.৭ মাইল ছিল। তাকে ধর্ষণ করে শ্বাসরোধ করা হয় এবং মাথায় আঘাতের কারণে তার মৃত্যু হয়। তার দেহটি গ্রাফটনের ম্যাপল রোডের একটি তুষারাবৃত ড্রাইভওয়েতে ফেলে দেওয়া হয়েছিল। শনিবার ভোরে ড্যান সিয়ারাকি হ্যামারবার্গের আংশিক কাপড় পরা দেহটি আবিষ্কার করেছিলেন।
তদন্ত
এক বছর পরে, হ্যামারবার্গের বন্ধু এবং প্রাক্তন সহপাঠী ওয়েন্ডি স্মিথকে মৃত অবস্থায় পাওয়া যায়। তার মৃত্যু হত্যাকাণ্ড বলে গণ্য করা হয়েছিল এবং মৃত্যুর কারণ অনুসন্ধান করা হয়েছিল।
হ্যামারবার্গের হত্যাকারীকে পরে ফরেনসিক বংশানুক্রমিক মাধ্যমে শনাক্ত করা হয়। হত্যাকারী ছিল ফিলিপ ক্রস নামে একজন উইসকনসিনের একজন ব্যক্তি। ২০১২ সালে সে অতিরিক্ত মাদক সেবনের কারণে মৃত্যুবরণ করে। পুলিশ তার নখের নীচ থেকে রক্ত নিয়ে এবং ঘটনাস্থলে উদ্ধার হওয়া বীর্য ব্যবহার করে অভিযুক্ত হত্যাকারীর একটি ডিএনএ প্রোফাইল তৈরি করে। ২০১৯ সালের মার্চ মাসে পুলিশ বংশতালিকা অনুসন্ধান শুরু করে এবং ক্রসকে দ্বিতীয় চাচাতো ভাই হিসেবে শনাক্ত করে। পুলিশ লস অ্যাঞ্জেলেস ফেডারেল ব্যুরো অব ইনভেস্টিগেশন (এফবিআই) দলের কাছে পৌঁছায় যারা ফরেনসিক বংশানুক্রমিক প্রযুক্তির সাথে তাদের দক্ষতার জন্য গোল্ডেন স্টেট কিলার মামলার সমাধান করে।
সান্দ্রো তোনালি
সান্দ্রো তোনালি (জন্ম: ৮ মে ২০০০) হলেন একজন ইতালীয় পেশাদার ফুটবলার। তিনি বর্তমানে সেরিয়ে আ ক্লাব এসি মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন।
ক্লাব ক্যারিয়ার
তোনালি ২৬ আগস্ট ২০১৭-এ ব্রেসিয়ার হয়ে তার পেশাদার অভিষেক হয়েছিল, ১৫ বছর বয়সে, সেরিয়ে বি এর অ্যাওয়ে ম্যাচে একটি বিকল্প হিসাবে এসেছিলেন। পরের মৌসুমে, তোনালি ব্রেসিয়ার সাথে সেরিয়ে বি খেতাব জিতেন এবং ব্রেসিয়া সেরিয়ে আ-তে উত্তীর্ণ হয়। এ মৌসুমে তিনি দলের মূল একাদশে নিয়মিতভাবে খেলেন।
৮ জুলাই ২০২১ সালে এসি মিলান আনুষ্ঠানিকভাবে ব্রেসিয়ার কাছ থেকে তোনালিকে ক্রয় করে এবং তিনি ক্লাবের সাথে পাঁচ বছরের চুক্তিতে স্বাক্ষর করেন। তিনি তার শৈশবের স্বপ্নের ক্লাব এসি মিলানে যাওয়ার জন্য স্বল্প বেতন নিয়েছিলেন এবং এই দৃষ্টিভঙ্গির জন্য সামাজিক যোগাযোগ মাধ্যমে তিনি ভক্তদের দ্বারা প্রশংসিত হয়েছিলেন।
আন্তর্জাতিক ক্যারিয়ার
১৫ অক্টোবর ২০১৯ সালে প্রথমবারের মতো জাতীয় দলে স্থান পান।
উলুবেড়িয়া পূর্ব বিধানসভা কেন্দ্র
উলুবেড়িয়া পূর্ব (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। সীমানা পুনর্নির্ধারণ কমিশনের আদেশ অনুসারে ২০১১ সালে উলুবেড়িয়া পূর্ব(বিধানসভা কেন্দ্র)অস্তিত্ব লাভ করে, একই বছর কল্যাণপুর(বিধানসভা কেন্দ্র)কে বহিস্কৃত করা হয়।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, নতুন গঠিত ১৭৬ নং উলুবেড়িয়া পূর্ব বিধানসভা কেন্দ্রটি উলুবেড়িয়া পৌরসভা এবং খালিসানি ও রঘুদেবপুর গ্রাম পঞ্চায়েত উলুবেড়িয়া-২ উন্নয়ন ব্লকের অন্তর্গত। উলুবেড়িয়া পূর্ব বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
জগদিন্দ্রনাথ রায়
নাটোরের মহারাজা হিসেবে পরিচিত মহারাজা জগদিন্দ্রনাথ রায় বাহাদুর (২০ অক্টোবর ১৮৬৮ - ৫ জানুয়ারি,১৯২৬) বাংলার নাটোরের জমিদার ছিলেন। তিনি সংস্কৃত ও ইংরাজী সাহিত্যে দক্ষ ও ক্রীড়ামোদী ছিলেন। ব্রিটিশ ভারতে পুরোপুরি দেশীয় খেলোয়াড় নিয়ে নাটোর ক্রিকেট দল গঠন করেন এবং বিশেষ অবদান রাখেন।
পরিবার বর্গ
নাটোরের মহারাজা গোবিন্দনাথ রায় রাজশাহী রাজ পরিবারের উত্তরসূরি, যিনি নিঃসন্তান অবস্থায় মারা যান এবং তার বিধবা পত্নী ব্রজসুন্দরী জগদিন্দ্রকে দত্তকপুত্ররূপে গ্রহণ করেন। ১৮৭৭ সালে মহারাজা ব্যক্তিগত খেতাব লাভ করেন। পরে তিনি কলকাতায় তার বাড়ি বানিয়ে দেন। নাটোর রাজবাড়ী, নাটোর রাজ পরিবারের পূর্বপুরুষের বাড়ি যা রাণী ভবানীর সময়ে তৈরি। বর্তমানে এটি বাংলাদেশের একটি সুরক্ষিত স্মৃতিস্তম্ভ ।
পেশা এবং পৃষ্ঠপোষকতা
তিনি কলকাতা টাউন ক্লাব এবং বেঙ্গল জিমখানাসহ শিল্প ও ক্রীড়াগুলির পৃষ্ঠপোষক ছিলেন।  তিনি একটি মাসিক পত্রিকার সম্পাদক ছিলেন মানসী ও মর্মবাণী এবং সাংবাদিক হিসেবে খ্যাতি অর্জন করেন।
ক্রিকেট
জগদিন্দ্রনাথ ছিলেন ক্রীড়ানুরাগী এবং ক্রিকেট খেলতে খুব ভালোবাসতেন। ১৮৯০ খ্রিস্টাব্দে তিনি 'ক্যালকাটা ক্রিকেট ক্লাব' কমিটির সক্রিয় সদস্য ছিলেন। নাটোরে তিনি নিজের ক্রিকেট দল গঠন করেছিলেন। একজন মহান জাতীয়তাবাদী ব্যক্তিত্ব হিসাবে,তিনি কেবলমাত্র ভারতীয় খেলোয়াড় নিয়ে নাটোর দল গঠন করেন। নাটোরে তিনি ক্রিকেট খেলার জন্য নাটোর স্টেডিয়ামের ব্যবস্থা ও প্রচার করেন, এমনকি কলকাতার ইডেন গার্ডেন স্টেডিয়ামকে পাল্লা দিতে কলকাতার বালিগঞ্জে ৪৫ একর জমি কিনে নাটোর গার্ডেন নামে এক স্টেডিয়াম গড়েছিলেন। সমকালের বিশিষ্ট ভারতীয় খেলোয়াড় মেহতা, পালওয়ানকর বালো, পালওয়ানকর শিবরাম, যশোওয়ান্ত, গনপত পালওয়ানকর, পালওয়ানকর ভিটাল, কে শেশাচারি, কে এম মিস্ত্রি, জে এস ওয়ার্ডেন, এইচ এল সেম্পারার, সারদারঞ্জন এবং তার ভাইয়েরা মুক্তিদারঞ্জন, কুলদারঞ্জন, প্রমদারঞ্জন প্রমুখেরা তার ক্রিকেট দলে যুক্ত ছিলেন। সেই সময়কার আরো এক বাঙালি  ক্রিকেটার মণি দাসকে  মহারাজা উৎসাহিত করেন। মহারাজা একটি মাত্র চোখে দেখতে পেতেন, তা সত্বেও তিনি একজন ভাল খেলোয়াড় ছিলেন। নিজে  ব্যাট এবং ফিল্ডিং করতেন। জাতীয়তাবাদের কারণে তিনি তার দলে শ্রীশচন্দ্রের ন্যায়, বাংলার তরুণ ও দরিদ্র ক্রিকেট প্রতিভার স্থান করে দিয়েছিলেন। তার নাটোর দলের প্রতিপক্ষ ছিল বাংলার কোচবিহারের মহারাজা স্যার নৃপেন্দ্র নারায়ণ ভূপ বাহাদুরের দল। জগদিন্দ্রনাথের মৃত্যুর পর পুত্রের অনুপ্রেরণায় ক্রিকেট দল পরিচালিত হলেও এটি ১৯৪৫ খ্রিস্টাব্দ পর্যন্ত চলেছিল।
রাজনীতি
ধনী জমিদার হয়েও জগদিন্দ্রনাথ রাজনীতিতে নির্ভয়ে আত্মপ্রকাশ করে ভূমধ্যধিকারী সমাজের আদর্শস্থানীয় হন। ১৯০১ সালে কলকাতায় তিনি কংগ্রেসের অভ্যর্থনা কমিটির চেয়ারম্যান নির্বাচিত হন এবং ভারতের জাতীয় রাজনৈতিক বিষয় ও শিল্পের ওপর উল্লেখযোগ্য বক্তব্য রাখেন। ১৯১৩ সালে তিনি বঙ্গীয় আইন পরিষদের সদস্য নির্বাচিত হন।
মৃত্যু
তিনি ১৯২৫ সালে মৃত্যুবরণ করেন তার পুত্র রাজা জগন্নাথ রায় বেঁচে ছিলেন, যিনি পরে নাটোর রাজে তার পদে অধিষ্ঠিত ছিলেন।
স্মৃতিশালা
তার নামে একটি স্কুল আছে, যা তিনি প্রতিষ্ঠা করেন, নাটোরের মহারাজা জগদিন্দ্রনাথ রায় স্কুল নামে নামকরণ করেন।
পর্যটন অঞ্চল
একটি পর্যটন অঞ্চল হল বিশেষ ভৌগোলিক অঞ্চল যা পরিবেশগত ভাবে ও সাংস্কৃতিক ভাবে একই চারিত্রিক ধর্মী এবং কোনো সরকারী সংস্থা বা পর্যটন ব্যুরো দ্বারা স্বীকৃত। এই অঞ্চলগুলি কোনো ঐতিহাসিক বা বর্তমান প্রশাসনিক ও ভৌগোলিক অঞ্চলের নামেই পরিচিতি পায়। আর কিছু অঞ্চল আছে যেগুলির নাম বিশেষভাবে পর্যটনের উদ্দেশ্যেই দেওয়া হয়। নামগুলি এমনই হয়, যাতে ওই এলাকাটির একটি সদর্থক বিশেষত্ব ফুটে ওঠে এবং পর্যটকদের একটি সুসঙ্গত অভিজ্ঞতা দেয়। দেশ, রাষ্ট্র, রাজ্য, এবং অন্যান্য শাসন বিভাগীয় অঞ্চলগুলি অনেকসময়েই পর্যটন এলাকা হিসেবে উন্নীত করা হয়। অঞ্চলগুলিকে সম্ভাবনাময় পর্যটকদের কাছে, যারা ওই এলাকাটি সম্বন্ধে প্রায় কিছুই জানে না, তাদের কাছে আরও আকর্ষক করে তোলার জন্য, কর্তৃপক্ষ নানা আকর্ষণীয় পছন্দমতো বেছে নেওয়ার অনেক বিকল্পের ব্যবস্থা করে। ইতালির তোসকানা ও  মেক্সিকোর ইউকাতানের মতো কিছু পর্যটন অঞ্চল আছে, যেগুলি তাদের ইতিহাস বা বর্তমান প্রসাশনিক অঞ্চল হিসাবেই সুপরিচিত।  কোনো সরকার বা পর্যটন ব্যুরোও অনেকক্ষেত্রে পর্যটনের জন্যই কোনো পর্যটনক্ষেত্র তৈরী করে; যেমন উল্লেখ করা যেতে পারে, ইংল্যান্ডের লেক ডিসট্রিক্ট এবং মার্কিন যুক্তরাষ্ট্রের ক্যালিফোর্নিয়ার ওয়াইন কান্ট্রি
উন্নতিসাধন
পর্যটন বিশেষজ্ঞ জারকো সারিনেন "অঞ্চল সম্পর্কিত বক্তৃতা-তে" চিহ্নিত করেছেন, একটি অঞ্চলের সামাজিক এবং ভৌগোলিক বিশেষত্ব তার পরিচিত ও পরম্পরাগত বৈশিষ্ট্যগুলির সাথে চিত্রিত করা হয়। এই বক্তব্যগুলি বার বার বিজ্ঞাপন, পর্যটন বিবরণীতে, আঞ্চলিক সাহিত্যে ও বৃহৎ প্রচার মাধ্যমে প্রচারিত হয়। প্রায় বেশিরভাগ অঞ্চলের পর্যটন স্থানীয় প্রশাসনিক ও অর্থনৈতিক বিষয়ভুক্ত হওয়ার কারণে, সেখানকার পর্যটন বিষয়ক প্রচার এমনভাবে হয় যে, তা হয়ে ওঠে একটি বিপণনযোগ্য দ্রব্য। সারিনেনের মতে, একবার সেই পর্যটন অঞ্চলটি এরকম প্রচারের মাধ্যমে বিখ্যাত হয়ে গেলে, তখন সেই অঞ্চল,নিজেকে পর্যটন অঞ্চল হিসেবে আরও উন্নত ও আকর্ষণীয় করার ব্যবস্থাও করে। পর্যটন অঞ্চল হিসেবে গড়ে ওঠার প্রাথমিক সময়টিতে খুব দ্রুত উন্নয়ন, গঠনকার্য, প্রচারে ব্যয় ও পর্যটন বাড়ানোর কাজে ব্যায়িত হয়। স্বাভাবিকভাবে, যদি অঞ্চলটি পর্যটন ক্ষেত্র হিসেবে প্রতিষ্ঠা পেয়ে যায়, অর্থাৎ, অঞ্চলটির পর্যটন জনমানসে সুপরিচিত হয়, তখন তার আকর্ষণে যাতে ভাঁটা না পড়ে, তা আরও দৃঢ় ও উন্নত হয়, তার জন্য সেখানকার ইতিহাস ও অন্যান্য বিষয়কে নতুনভাবে আবিষ্কার, প্রচার চালাতে হয়।
১৮শ এবং ১৯শ শতাব্দি
ইতিহাস অনুযায়ী, যে সব এলাকা ঐতিহাসিক, সাংস্কৃতিক বা প্রাকৃতিক দিক থেকে গুরুত্বপূর্ণ, সেই সব এলাকাতে পর্যটন গড়ে উঠেছে। উদাহরণ হিসেবে বলা যায়, নিউ ইয়র্কের ও কানাডার নায়াগ্রা জলপ্রপাত এলাকা, ইঙ্গল্যান্ডের লেক ডিসট্রিক্ট, ফরাসি ভূমধ্যসাগরীয় বেলাভূমি এবং ইতালির ভূমধ্যসাগ্রীয় বেলাভূমি ইত্যাদি। অন্যান্য স্থানেও পর্যটন গড়ে উঠেছে, যেমন প্যারিস শহরকে কেন্দ্র করে, বা গিজার পিরামিডের মতো নিদর্শনকে কেন্দ্র করে।  হাজার হাজার বছর ধরে ছুটির অবসর যাপন থেকে শুরু করে ধর্মীয় কারণে মানুষের সমাজে পর্যটনের প্রচলন ছিল। প্রাচীন রোমানরা রোম অধিকৃত ব্রিটেনের বাথের  উষ্ণ প্রস্রবণ অঞ্চলে যেত বা  সান্তিয়াগো দি কম্পোস্টেলা খ্রিষ্টান ধর্মীয়দের তীর্থযাত্রার ক্ষেত্র হিসেবে মধ্যযুগে জনপ্রিয় পর্যটন ক্ষেত্র ছিল; তাই ওই তীর্থ পথে তৎকালীন পর্যটন শিল্প, যাত্রীদের থাকার ব্যবস্থার আয়োজন রাখত।
শিল্প বিপ্লবের সময় থেকে শহরগুলি যেমন আয়তনে বাড়তে শুরু করেছিল, তেমনই দূষণও বৃদ্ধি পাচ্ছিল, এবং তার সাথে মধ্যবিত্ত শ্রেণীও বাড়ছিল যাদের কাছে বাড়তি খরচ করার মতো উদ্বৃত্ত টাকাও ছিল। ফলত সেই সময় থেকেই আধুনিক পর্যটন গড়ে উঠতে শুরু করল। উনবিংশ শতাব্দিতে আলোকিত যুগের সাথে কেতাদুরস্ত ভ্রমণ বা গ্র্যান্ড ট্যুর-এর প্রচলন শুরু হল সারা ইউরোপ মহাদেশে যা ধনী তরুণদের মধ্যে খুব জনপ্রিয় হয়ে ওঠে, যা বাস্তবিক প্রমোদভ্রমণ। শিল্প বিপ্লবের ফলে উদ্ভূত ক্লান্তি ও লাভ, এবং এই গ্র্যান্ড ট্যুরের জনপ্রিয়তা, এই উভয়ের সহযোগে ইউরোপীয় ও মার্কিনী ধনী ও মধ্যবিত্ত পরিবারগুলিকে স্থানীয়ভাবে কিছু অবসর যাপনের ঠিকানার খোঁজে উৎসাহিত করেছিল। বছরের গরমের মাসগুলি যখন শিল্পনগরীগুলির আবহাওয়া খুবই অস্বস্তিকর হয়ে উঠত, এই পরিবারগুলি প্রায়ই রোমান বাথ শহরের মতো পরিচিত স্বাস্থ্যকর সমুদ্রপোকূলবর্তী অবসর যাপন কেন্দ্রগুলিতে যেত।
উনবিংশ শতাব্দিতে যানবাহন সাধনের প্রভূত উন্নতি হওয়ার ফলে ভ্রমণকারীরা অল্প সময়ের জন্য অনেক দূরত্বের স্থানে সহজেই যেতে সক্ষম হত। এই সময়েই সমুদ্রপোকূলবর্তী স্থানগুলি বহুল পরিমাণ ভ্রমণকারীর আকর্ষণের ক্ষেত্র হয়ে ওঠে। এইভাবেই সমুদ্র উপকূলের কিছু এলাকাকে পর্যটন স্থল হিসেবে গড়ে তোলার প্রবণতা শুরু হয়। এই শতাব্দির সম্ভ্রান্ত সমাজে, শীতকালীন ভ্রমণস্থল হিসেবে "পাহাড় ক্ষেত্র"ও খুবই জনপ্রিয় হয়ে উঠেছিল; যেমন অস্ট্রিয়ার টাইরল সেইসময়ে খুবই জনপ্রিয়তা লাভ করে। আবার অনেকসময়ে দেখা যায়, যে স্থান পর্যটন ক্ষেত্র হিসেবে সুপরিচিত ছিল, তা জনপ্রিয়তা হারাচ্ছে। কারণ হিসেবে দেখা যায়, সেই জায়গাগুলিতে অধিক পরিমাণ মধ্যবিত্ত শ্রেণী যাওয়ার ফলে উচ্চবিত্তরা সেই জায়গাগুলি এড়িয়ে চলে। এইভাবেই নিউ ইয়র্কের  ক্যাটস্কিল মাউন্টেন্স ও ইংল্যান্ডের বাথ জনপ্রিয়তা হারায়।
উনবিংশ শতাব্দির রোমান্টিকতা, পর্যটনে প্রাকৃতিক সৌন্দর্য অনেক গুরুত্ব লাভ করে। তার ফলে প্রাকৃতিক সৌন্দর্যসমৃদ্ধ স্থান পর্যটন ক্ষেত্র হিসেবে জনপ্রিয়তা লাভ করে। এইভাবেই ইংলিশ লেক ডিস্ট্রিক্ট বা নায়াগ্রা জলপ্রপাত অঞ্চল পর্যটন ক্ষেত্র হিসেবে গড়ে ওঠে। পিটার মারফির মতে, "প্রতিযোগিতা বাড়াতে" বেসরকারী হোটেল, রিসোর্ট, প্রমোদ উপকরণে যেমন উন্নতি হয়েছে, তেমনি "পুর কর্তৃপক্ষেরও পার্ক, পায়ে চলা পথ, বেদী, স্নানাগার ইত্যাদিরও উন্নতিতে" নিয়োগ করা বেড়েছে। এতেই বোঝা যায়, পর্যটনের উন্নতিতে প্রশাসনিক কর্তৃপক্ষের নজর আছে।
মার্কাস রাশফোর্ড
মার্কাস রাশফোর্ড (Marcus Rashford; জন্ম: ৩১ অক্টোবর ১৯৯৭) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০০৩–০৪ মৌসুমে, ইংরেজ ফুটবল ক্লাব ফ্লেচার মস রেঞ্জার্সের যুব পর্যায়ের হয়ে খেলার মাধ্যমে রাশফোর্ড ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১২ সালে, রাশফোর্ড ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ইংল্যান্ডের বয়সভিত্তিক দলের হয়ে খেলার পর, তিনি ২০১৬ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪৬ ম্যাচে ১২টি গোল করেছেন। তিনি ইংল্যান্ডের হয়ে এপর্যন্ত ২০১৮ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০২০ সালে গ্যারেথ সাউথগেটের অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন।
ব্যক্তিগতভাবে, রাশফোর্ড বেশ কিছু পুরস্কার জয়লাভ করেছেন, যার মধ্যে ২০২০ সালে পিএফএ মেরিট পুরস্কার এবং দ্য গার্ডিয়ানের বর্ষসেরা ফুটবলারের পুরস্কার অন্যতম। দলগতভাবে, রাশফোর্ড এপর্যন্ত ৪টি শিরোপা জয়লাভ করেছেন, যার সবগুলো ম্যানচেস্টার ইউনাইটেডের হয়ে জয়লাভ করেছেন।
প্রারম্ভিক জীবন
মার্কাস রাশফোর্ড ১৯৯৭ সালের ৩১শে অক্টোবর তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রাশফোর্ড ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৮, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১২ সালের ২৭শে সেপ্টেম্বর তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি ৭ ম্যাচে অংশগ্রহণ করে ৩টি গোল করেছেন। তিনি ২০১৬ সালের ৬ই সেপ্টেম্বর তারিখে অনুষ্ঠিত ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপ বাছাইপর্বের ম্যাচে নরওয়ে অনূর্ধ্ব-২১ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন, উক্ত ম্যাচে ইংল্যান্ডের হয়ে তিনি প্রথম, চতুর্থ এবং পঞ্চম গোল করার মাধ্যমে হ্যাট্রিক করেছেন।
২০১৬ সালের ২৭শে মে তারিখে, মাত্র ১৮ বছর ৬ মাস ২৬ দিন বয়সে, ডান পায়ে ফুটবল খেলায় পারদর্শী রাশফোর্ড অস্ট্রেলিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৬৩তম মিনিটে মধ্যমাঠের খেলোয়াড় রস বার্কলির বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছেন। অভিষেক ম্যাচেই তিনি ইংল্যান্ডের জার্সি গায়ে প্রথম গোলটি করেছেন; ম্যাচের তৃতীয় মিনিটে রাহিম স্টার্লিংয়ের অ্যাসিস্ট থেকে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে রাশফোর্ড সর্বমোট ৬ ম্যাচে ১টি গোল করেছেন। ২০২১ সালের ৬ই জুন তারিখে, তিনি রোমানিয়ার বিরুদ্ধে এক প্রীতি ম্যাচে ইংল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটি ইংল্যান্ড ১–০ গোলের ব্যবধানে জয়লাভ করেছিল, ম্যাচের ৬৮তম মিনিটে তিনি ইংল্যান্ডের জয়সূচক গোলটি করেছেন।
রাশফোর্ড রাশিয়ায় অনুষ্ঠিত ২০১৮ ফিফা বিশ্বকাপের জন্য গ্যারেথ সাউথগেটের অধীনে ঘোষিত ইংল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৮ই জুন তারিখে, তিনি তিউনিসিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   উক্ত বিশ্বকাপে তিনি ৬ ম্যাচে অংশগ্রহণ করেছেন।
বিটটরেন্ট
ফাইল প্রেরণ বা গ্রহণ করার জন্য, একজন ব্যক্তি তাদের ইন্টারনেট-সংযুক্ত কম্পিউটারে একটি বিটটরেন্ট ক্লায়েন্ট ব্যবহার করে। বিটটরেন্ট ক্লায়েন্ট হল একটি কম্পিউটার প্রোগ্রাম যা বিটটরেন্ট প্রোটোকল প্রয়োগ করে। বিটটরেন্ট ক্লায়েন্ট বিভিন্ন কম্পিউটিং ভিত্তিমঞ্চ এবং অপারেটিং সিস্টেমের জন্য উপলব্ধ। বিটটরেন্ট ট্র্যাকারগুলি আদান-প্রদানের জন্য উপলব্ধ ফাইলের একটি তালিকা প্রদান করে এবং ক্লায়েন্টকে "সিড" নামে পরিচিত পিয়ার ব্যবহারকারীদের খুঁজে বের করার অনুমতি দেয়, যারা ফাইলগুলি স্থানান্তর করতে পারে।
ইতিহাস
বাফালো বিশ্ববিদ্যালয়ের প্রাক্তন শিক্ষার্থী প্রোগ্রামার ব্রাম কোহেন, ২০০১ সালের এপ্রিলে একটি প্রোটোকল ডিজাইন করেছিলেন এবং ২০০১ সালের ২ জুলাই প্রথম উপলব্ধ সংস্করণ প্রকাশ করেছিলেন।
২০০৬ সালে, ক্লায়েন্টগুলিকে সংযুক্ত নোডগুলিতে পাওয়া ডেটার উপর ভিত্তি করে পিয়ার যোগ করার জন্য পিয়ার এক্সচেঞ্জ কার্যকারিতা যুক্ত করা হয়েছিল।
উপ্পাতাসান্তি প্যাগোডা
উপ্পাতাসান্তি প্যাগোডা (ဥပ္ပါတသန္တိစေတီတော်, অফিসিয়ালভাবে MY ဥပ္ပါတသန္တိစေတီတော်မြတ်ကြီး ; "শান্তির প্যাগোডা" নামেও অভিহিত) মায়ানমারের নবীন রাজধানী নেপিয়েদতে অবস্থিত। যেখানে বুদ্ধের দাতের সংরক্ষিত স্মৃতিচিহ্ন সংরক্ষণ করা আছে আছে। এটি আকারে প্রায় মায়ানমারের সাবেক রাজধানী ইয়াংগুনের “শ্বেদাগণ প্যাগোডা”-র মত যার উচ্চতা ৯৯ মিটার (৩২৫ ফুট)। এই প্যাগোডা “শ্বেদাগণ প্যাগোডা” থেকে মাত্র ৩০ সেন্টিমিটার ছোট।
ইতিহাস
এই প্যাগোডাটি স্থাপিত হয়েছে তেমন বেশি দিন হয়নি। এর নির্মানকাজ শুরু হয় ২০০৬ সালের ১২ই নভেম্বর এবং শেষ হয় ২০০৯ সালের মার্চ মাসে। এই প্যাগোডাটি মায়ানমারের রাষ্ট্রীয় শান্তি ও উন্নয়ন পরিষদের প্রধান থান শোর অধীনে নির্মিত হয়।
আরণি লোকসভা কেন্দ্র
আরণি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালে লোকসভা পুনর্গঠনের মাধ্যমে এই নতুন লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
২০০৮ খ্রিস্টাব্দে বিধানসভা পুনর্গঠনের মাধ্যমে নবগঠিত আরণি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রে ছয়টি মধ্যে ১টি বিধানসভা কেন্দ্রই (বন্দীবাস) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি তিরুবন্নামালাই জেলায় অবস্থিত৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে ভারতীয় জাতীয় কংগ্রেস। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী এম. কে. বিষ্ণুপ্রসাদ।
তাসিয়া জালার
তাসিয়া জালার (জন্ম ১৯৯২) একজন আদিবাসী অস্ট্রেলীয় অভিনেত্রী এবং সঙ্গীতশিল্পী। এবিসি ধারাবাহিক মিস্ট্রি রোডে শেভর্ন শিল্ডস চরিত্রে অভিনয়ের জন্য তিনি লগি অ্যাওয়ার্ডে মোস্ট পপুলার নিউ ট্যালেন্ট বিভাগের জন্য মনোনীত হন। তিনি <i id="mwEw">এলি</i> অস্ট্রেলিয়ার ২০১৯ এর তালিকায় রয়েছেন।
দক্ষিণ আফ্রিকান টুয়েন্টি২০ আন্তর্জাতিক ক্রিকেটারদের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়।
কমপক্ষে একটি টি২০আই খেলায় অংশগ্রহণকারী দক্ষিণ আফ্রিকা ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
২০২২–২৩ রঞ্জি ট্রফি
২০২২–২৩ রঞ্জি ট্রফি হল ভারতের প্রথম-শ্রেণীর ক্রিকেট প্রতিযোগিতা রঞ্জি ট্রফির ৮৮তম আসর। মধ্যপ্রদেশ ডিফেন্ডিং চ্যাম্পিয়ন্স।
এই মরসুমে সিকিম প্রথমবারের জন্য রঞ্জি ম্যাচ আয়োজন করে। রঞ্জি ম্যাচ পরিচালনাকারী হিসেবে প্রথম নারায়ণন জননী, বৃন্দা রাঠী ও গায়ত্রী বেণুগোপালন প্রথম তিন মহিলা আম্পায়ার হিসেবে উদ্ভাসিত হয়।
ফরম্যাট ও দল
পূর্ব মরসুমের ফরম্যাটে সবকটি দল ট্রফির দৌড়ে অংশ নিতে সক্ষম হয়েছিল। যেহেতু, এলিট ও প্লেট উভয় গ্রুপ থেকে দল নক-আউট পর্বে উত্তীর্ণ হতে পারত। কিন্তু এই আসরে বিসিসিআই নতুন পন্থা অবলম্বন করে। উন্নয়ন ও অবনমন পদ্ধতি প্রয়োগ করার মাধ্যমে লিগকে দুটি ডিভিশনে ভাগ করা হয় (এলিট ও প্লেট)। ৩২টি এলিট দলকে ৮টি দলের ৪টি এলিট গ্রুপে ভাগ করা হয় এবং বাকি ৬টি দলকে প্লেট গ্রুপে রাখা হয়। গ্রুপ পর্বের শেষে প্লেট গ্রুপের সেরা ৪টি দল প্লেট সেমি-ফাইনালে উত্তীর্ণ হয় ও তা থেকে ফাইনালে উত্তীর্ণ দল পরবর্তী মরসুমে এলিট গ্রুপে উন্নয়নের সুযোগ পায়। চারটি এলিট গ্রুপের সর্বনিম্ন পয়েন্ট প্রাপক চারটি দলের মধ্যে সর্বশেষ দুটি দল পরবর্তী আসরে প্লেট গ্রুপে অবনমিত হয়।
গ্রুপ এ
কোয়ার্টার-ফাইনাল
গ্রুপ সি
কোয়ার্টার-ফাইনাল
গ্রুপ ডি
কোয়ার্টার-ফাইনাল
ভুটান ডাক জাদুঘর
প্রদর্শনী কক্ষ
thumb|250px|ভুটান ডাক জাদুঘরে প্রদর্শিত ডাক পরিবহনের জন্য ভুটান মেল জিপ, ভুটান, থিম্পু এই জাদুঘরে মোট পাঁচটি গ্যালারি রয়েছে। এই পাঁচটি গ্যালারির মাধ্যমে ভুটানের ডাক ব্যবস্থার বিকাশের নানা ইতিহাস জানা যায়। ডাক ব্যবস্থার ইতিহাসে প্রথম দিকের মেইল ​​রানার বা ডাকহরকরা থেকে শুরু করে ভুটানের অসাধারণ সব সংগ্রহযোগ্য ডাকটিকিটের নমুনা তুলে ধরা হয়েছে। এই জাদুঘরে মাল্টিমিডিয়ার জন্য একটি আলাদা জায়গার ব্যবস্থাও রয়েছে যেখানে ডাক ব্যবস্থা সম্পর্কিত বিভিন্ন তথ্য তথ্যচিত্রের মাধ্যমে প্রদর্শন করা হয়।
জাদুঘরের পাঁচটি গ্যালারিগুলি হলো:
ডাক জাদুঘরের পাশেই রয়েছে ডাকটিকিট সম্পর্কিত নানা দ্রব্যসামগ্রীর একটি দোকান। এই ডাকটিকিটের দোকানটি ব্যক্তিগত স্ট্যাম্প তৈরিরও বিশেষজ্ঞ। এই দোকানটিতে আপনি যদি আপনার নিজের ছবি দেন তবে তা দিয়ে এই দোকান থেকে ডাকটিকিট তৈরি করে দেওয়া হয়। সেক্ষেত্রে আপনি আপনার ছবি দেওয়া ডাকটিকিটগুলি ব্যবহার করে আক্ষরিক অর্থে অন্যদের পোস্ট কার্ড পাঠাতে পারেন। এখানে রয়েছে ভুটানের ঐতিহ্যবাহী হস্তনির্মিত স্যুভেনির।
প্রদর্শনের সময়
এই যাদুঘরটি সোমবার থেকে শনিবার পর্যন্ত খোলা থাকে। গ্রীষ্মকালে সকাল ৯:০০ থেকে বিকাল ৫টা পর্যন্ত এবং শীতকালে সকাল ৯:০০ থেকে বিকাল ৪টা পর্যন্ত খোলা থাকে। ডাক জাদুঘরটি ভুটানের থিম্পু ড্রুবচো এবং শেচু উৎসবের সময়ও খোলা থাকে। এই ডাক জাদুঘরটি ইতিমধ্যেই আন্তর্জাতিক পর্যটকদের মধ্যে বেশ জনপ্রিয় হয়ে উঠেছে। এই ডাক জাদুঘরটি ভুটানের "অবশ্যই দর্শনীয় স্থান" হিসেবেও তালিকাভুক্ত।
বারাম
বারাম (Varam) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বারাম শহরের জনসংখ্যা হল ১৪,৭৩৯ জন। এর মধ্যে পুরুষ ৪৬% এবং নারী ৫৪%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে বারাম এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
হায়দার কিয়ানি
হায়দার কিয়ানি ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
ধন্যলাল জৈন
ধন্যলাল জৈন ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার দঙ্গারগাঁও বিধানসভা কেন্দ্রের প্রতিনিধিত্ব করেছিলেন।
কোলা ইউনিয়ন, সিরাজদিখান
কোলা ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
ভৌগোলিক উপাত্ত
কোলা ইউনিয়নের আয়তন- ১৭৫৭ একর। গ্রাম - ৯ টি, মৌজা - ৯ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কোলা ইউনিয়নের মোট জনসংখ্যা ৮২১২ জন। এদের মধ্যে ৪১২২ জন পুরূষ এবং ৪০৯০ জন মহিলা।
শিক্ষা
শিক্ষার হার - ৪৮.৯২ %
প্রাথমিক বিদ্যালয় - ৪ টি
মাধ্যমিক বিদ্যায় - ১ টি
মাদরাসা - ৩ টি
রঘুনাথপুর তাপবিদ্যুৎ কেন্দ্র
পরিকল্পনা
দামোদর ভ্যালি কর্পোরেশন (ডিভিসি) ২০১২-২০১৩ সালের মধ্যে পশ্চিমবঙ্গের পুরুলিয়া জেলার রঘুনাথপুর ব্লকে তাপ বিদ্যুৎ প্রকল্পটি তৈরির পরিকল্পনা করে।
কয়লা যোগান
প্রথম দিকে কয়লা খনি থেকে কয়লা সড়ক পথে বিদ্যুৎ কেন্দ্রে পরিবহন করা হত। এই পদ্ধতিতে দৈনিক পাঁচ হাজার মেট্রিক টন কয়লা বিদ্যুৎ কেন্দ্রে সরবরাহ করা হত। কিন্তু ২ টি ইউনিটের জন্য কয়লার চাহিদা মেটানো সম্ভব হয়নি। কয়লার অভাব মেটাতে ২০১৮ সালের মার্চ মাস থেকে আরসিআর (রেল কাম রোড করিডর) পদ্ধতিতে বিদ্যুৎকেন্দ্রে কয়লা আনার কাজ শুরু হয়। এই পদ্ধতিতে প্রথমে দক্ষিণ-পূর্ব রেলের তিনটি সাইডিং রুকনি, চৌরাশি ও রাধানগরে মালগাড়িতে পাশের রাজ্য ঝাড়খণ্ড থেকে কয়লা আসে। এর পরে সেখান থেকে সড়কপথে কয়লা বিদ্যুৎকেন্দ্রে পরিবহন করা হয়। ডিভিসি'র কর্মকর্তারা ধারণা করেন, দৈনিক পাঁচ হাজার মেট্রিক টন কয়লা পরিবর্তে আরসিআর পদ্ধতিতে কয়লার দৈনিক জোগান বেড়ে দাঁড়াবে ১২ হাজার মেট্রিক টন।
বিক্ষোভ
জমি অধিগ্রহণ সমস্যার কারণে, জল এবং রেল যোগাযোগ বড় সমস্যা হিসাবে দেখাদেয় প্রকল্পটিতে, যার ফলে প্রকল্পটি সময়সূচির থেকে পিছিয়ে চলতে থাকে। মূলত প্রকল্পের জায়গা থেকে প্রায় ১০ কিলোমিটার দূরে পাঞ্চেত বাঁধ থেকে প্রকল্পের জন্য জলের পাইপলাইন নির্মাণের জন্য জমি না পাওয়ায় প্রকল্পটি বিলম্বিত হয়।
মুহাম্মদ ইকবাল চৌধুরী
শিক্ষা ও পেশা
তিনি ১৯৮৭ সালে জৈব রসায়নে এইচ.ই.জে. ইনস্টিটিউট থেকে পিএইচডি এবং ১৯৮৩ সালে পাকিস্তানের করাচি বিশ্ববিদ্যালয় থেকে এমএসসি ডিগ্রি লাভ করেন। তিনি রসায়ন, প্রাণরসায়ন এবং উদ্ভিদবিদ্যায় করাচি বিশ্ববিদ্যালয় থেকে বিএসসি ডিগ্রী অর্জন করেন। তারপর করাচি বিশ্ববিদ্যালয় থেকে জৈব রসায়নে "পাকিস্তানের কিছু ওষধি উদ্ভিদের উপর বিচ্ছিন্নতা এবং কাঠামোগত গবেষণা; বক্সাস প্যাপিলোসা, ক্যাথারানথাস রোসাস এবং সিসাম্পেলোস পারিরা" এই বিষয়ের উপর পিএইচডি ডিগ্রি লাভ করেন।
পরিদর্শক অনুষদ
ইকবাল চৌধুরী এই বিশ্ববিদ্যালয়গুলোতে ভিজিটিং প্রফেসর হিসেবে কাজ করেছেনঃ
১. মালয়েশিয়া পাহাং বিশ্ববিদ্যালয়
২. রোড আইল্যান্ড বিশ্ববিদ্যালয়
৩. ইউনিভার্সিটি টেকনোলজি মারা
৫. বাদশাহ আব্দুল আজিজ বিশ্ববিদ্যালয়
৬. কিং সৌদ বিশ্ববিদ্যালয়
স্থায়ী অনুষদ
চৌধুরী নিম্নুক্ত প্রতিষ্ঠানগুলোতে কাজ করেছেনঃ
১. এইচ.ই.জে রিসার্চ ইনস্টিটিউট অফ কেমিস্ট্রি এবং ডঃ পাঞ্জওয়ানি সেন্টার ফর মলিকুলার মেডিসিন অ্যান্ড ড্রাগ রিসার্চের অধ্যাপক
২. করাচি বিশ্ববিদ্যালয়ের অধ্যাপক এমেরিটাস
৩. ইন্টারন্যাশনাল সেন্টার ফর কেমিক্যাল এন্ড বায়োলজিক্যাল সায়েন্সেস এর ডিরেক্টর
সম্মাননা
জৈব রসায়ন ক্ষেত্রে চৌধুরীর অবদান তাকে জাতীয় ও আন্তর্জাতিক বিভিন্ন দেশের বেসামরিক পুরস্কার প্রাপক করে তোলে যা নিম্নে দেওয়া হলঃ
১. তামঘা-ই-ইমতিয়াজ (১৯৯৯)।
২. সিতারা-ই-ইমতিয়াজ (২০০১)।
৩. ২০০৪ সালে এইচইসির বিশিষ্ট জাতীয় অধ্যাপক।
৪. হিলাল-ই-ইমতিয়াজ (২০০৭)
৬. ১৯৯৪ সালে টিওয়াস পুরস্কার
৭. ২০০৬ সালে খোয়ারিজমি আন্তর্জাতিক পুরস্কার।
৮. ২০০৬ সালে অর্থনৈতিক সহযোগিতা সংস্থা পুরস্কার।
ফেলোশিপ
১. ফুলব্রাইট প্রোগ্রামের ফেলো
২. ইসলামিক ওয়ার্ল্ড একাডেমী অফ সায়েন্সেস-এর ফেলো
প্রকাশনা
মুহাম্মদ ইকবাল চৌধুরীর শীর্ষ তেরোটি প্রকাশনার নিম্নরূপঃ
১. নিউ কোলিনেস্টারেজ-ইনহিবিটিং স্টেরয়েডাল অ্যালকালয়েডস ফ্রম সার্কোকক্কা সালিনা।
২. নিউ α-গ্লুকোসিডেজ ইনহিবিটর ফ্রম এ মঙ্গোলিয়ান মেডিসিনাল প্ল্যান্ট ফিরোলা মঙ্গোলিকা
৩. এন্টিব্যাকটেরিয়াল স্টেরয়েডাল অ্যালকালয়েডস ফ্রম সার্কোকোক্কা সালিনা
৪. জোয়ানথামিনোন, এ নিউ ট্রাইটারপেনইডাল অ্যালকালয়েড ফ্রম মেরিন জোয়ান্থিড
৫. ফাইভ নিউ স্টেরিওডাল অ্যালকালয়েডসঃ ফ্রম বাক্সাস প্যাপিলসা, সাম রিলেশনশিপস বিটউইন স্ট্রাকচারস অ্যান্ড স্পেসিফিক রোটেশন্স
৬. সোল্ভিং প্রবলেমস উইথ নিউক্লিয়ার ম্যাগনেটিক রেজোন্যান্স স্পেকট্রোস্কোপি
৭. ম্যাক্রোক্সিন - এ নোভেল অক্সিনডোল অ্যালকালয়েড ফ্রম আলস্টনিয়া ম্যাক্রোফিলা
৯. বক্সাপাপিলিনিন – এ নোভেল অ্যালকালয়েড ফ্রম দ্যা লিভস অফ বাক্সাস প্যাপিলসা
১০. অ্যালকালয়েডস ফ্রম রাযিয়া স্ট্রিকটা
১১. ফিনাইল পলিপ্রোপানয়েডস ফ্রম লিন্ডেলোফিয়া স্টাইলোসা
১২. স্ট্রাকচার ইলুসিডেশন অ্যান্ড এন্টিব্যাকটেরিয়াল এক্টিভিটি অফ নিউ ফাংগাল মেটাবোলাইটস অফ স্ক্লারেয়ল
দার্জিলিং সদর মহকুমা
দার্জিলিং সদর মহকুমা পশ্চিমবঙ্গের দার্জিলিং জেলার একটি মহকুমা। এই মহকুমাটি দার্জিলিং পুরসভা এবং দার্জিলিং-পুলবাজার, রংলি রংলিয়ট ও জোরবাংলো-সুকিয়াপোখরি ব্লক তিনটি নিয়ে গঠিত। এই ব্লকে পাট্টাবং চা বাগান নামে একটি সেন্সাস টাউন ও ৫০টি গ্রাম পঞ্চায়েত রয়েছে। দার্জিলিং এই মহকুমার সদর শহর।
এলাকা
দার্জিলিং পুরসভা ছাড়াও এই মহকুমা ৫০ গ্রাম পঞ্চায়েত অবস্থিত। গ্রাম পঞ্চায়েতগুলি দার্জিলিং-পুলবাজার, রংলি রংলিয়ট ও জোড়বাংলো-সুকিয়াপোখরি ব্লকের অধীনস্থ।
দার্জিলিং-পুলবাজার ব্লক
দার্জিলিং-পুলবাজার ব্লক পাট্টাবং চা বাগান নামক সেন্সাস টাউন এবং ২৩টি গ্রাম পঞ্চায়েত নিয়ে গঠিত। এগুলি হল: বিজনবাড়ি-পুলবাজার, গোক-২, কাইজালিয়া, নায়ানোর, দার্জিলিং-১, সিংটাম সুম, লোধোমা-১, রেলিং, দার্জিলিং-২, চুংটং, লোধোমা-২, রিমবিক, ঋষিরহাট ব্লুমফিল্ড, রঙ্গিত-১, লেবং ভ্যালি-১, দাবাইপানি, বাদামতাম, রঙ্গিত-২, লেবং ভ্যালি-২, সিরিখোলা-দারাগাঁও, গোক-১, ঝেপি ও মাজুয়া। এই ব্লকে তিনটি থানা রয়েছে। যথা, দার্জিলিং (সদর), পুলবাজার ও লোধামা। ব্লকের সদর বিজনবাড়ি।
জোড়বাংলো-সুকিয়াপোখরি ব্লক
জোড়বাংলো-সুকিয়াপোখরি ব্লক ১৬টি গ্রাম পঞ্চায়েত নিয়ে গঠিত। এগুলি হল: নিম্ন সোনাদা-১, রংবুল, লিঙ্গিয়া মারায়েবং, উচ্চ সোনাদা, নিম্ন সোনাদা-২, ধুতরিয়া কালেজ ভ্যালি, মুন্ডা কোঠি, রংভাং গোপালধারা, পোখরিয়াবং-১, পেরমাগুড়ি, তমসং, পোখরিয়াবং-২, গোরাবাড়ি মার্গারেট'স হোপ, প্লাংডাং, ঘুম খাসমহল, পোখারিয়াবং-৩ ও সুখিয়া-সিমানা। এই ব্লকে দুটি থানা রয়েছে। যথা, জোড়বাংলো ও সুকিয়াপোখরি। ব্লকের সদর সুকিয়াপোখরি।
রংলি রংলিয়ট ব্লক
রংলি রংলিয়ট ব্লক ১১টি গ্রাম পঞ্চায়েত নিয়ে গঠিত। এগুলি হল: লাবদাহ, মানেইদারা, ট্যাকলিং-১, তাকদাহ, লামাহাট্টা, পুবাং-রামপুরিয়া, ট্যাকলিং-২, সিনগ্রিমটাম, রংলি, রেসেপ ও রংচং। ব্লকের একমাত্র থানাটি হল রংলি রংলিয়ট। ব্লকের সদর তাকদাহ।
সোনাদা
সমুদ্রপৃষ্ঠ থেকে ৬০০০ ফুট উচ্চতায় অবস্থিত সোনাদা এই মহকুমার একটি মনোরম পর্যটন কেন্দ্র। শিলিগুড়ি থেকে ৬৫ কিলোমিটার ও দার্জিলিং থেকে ১৭ কিলোমিটার দূরে অবস্থিত এই শহর চা বাগানের জন্য বিখ্যাত। এখানকার উল্লেখযোগ্য চা বাগানগুলি হল ওকস চা বাগান, রাংমুক, মুন্ডা, রিংটং, মার্গারেট'স হোপ ইত্যাদি। শান্ত্রীরানি, সোনাদা হাই স্কুল, হোলি ক্রস হাই স্কুল প্রভৃতি এই শহরে বিখ্যাত শিক্ষা প্রতিষ্ঠান।
বিধানসভা কেন্দ্র
সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, তার ফলে দার্জিলিং পুরসভা এলাকা, দার্জিলিং-পুলবাজার ব্লক ও জোড়বাংলো-সুকিয়াপোখরি ব্লকের ধুতরিয়া কালেজ ভ্যালি, ঘুম খাসমহল, সুখিয়া-সিমানা, রংভাং গোপালধারা, পোখারিবং-১, পোখারিবং-২, পোখারিবং-৩, লিঙ্গিয়া মারায়েবং, পেরমাগুড়ি তামসাং, প্লাংডাং ও রংবুল - এই ১১টি গ্রাম পঞ্চায়েত নিয়ে দার্জিলিং বিধানসভা কেন্দ্র গঠিত হয়েছে। জোড়বাংলো-সুকিয়াপোখরি ব্লকের অপর পাঁচটি গ্রাম পঞ্চায়েত ও রংলি রংলিয়ট ব্লকটি কার্সিয়ং বিধানসভা কেন্দ্রের অন্তর্গত হয়েছে। উভয় বিধানসভা কেন্দ্রই দার্জিলিং লোকসভা কেন্দ্রের অন্তর্গত।
লিন কারলিন
ম্যারি লিন কারলিন (বিবাহপূর্ব রেনল্ডস; জন্ম ৩১ জানুয়ারি ১৯৩৮) হলেন একজন সাবেক মার্কিন অভিনেত্রী। লস অ্যাঞ্জেলেসে জন্মগ্রহণকারী কারলিন তার অভিষেক চলচ্চিত্র ফেসেস (১৯৬৮)-এ অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেকিং অফ (১৯৭১) চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন।
প্রারম্ভিক জীবন
কারলিন ১৯৩৮ সালের ৩১শে জানুয়ারি ক্যালিফোর্নিয়া অঙ্গরাজ্যের লস অ্যাঞ্জেলেসে জন্মগ্রহণ করেন। তার জন্মনাম ম্যারি লিন রেনল্ডস তার মাতা সমাজকর্মী ম্যুরিয়েল এলিজাবেথ (বিবাহপূর্ব অ্যান্সলি, ১৯০৯-১৯৯৩) এবং পিতা লরেন্স "ল্যারি" রেনল্ডস। তার পিতা হলিউডের একজন ব্যবসায় প্রতিনিধি ছিলেন এবং মাতা বেতারে কাজ করতেন। কারলিন লাগুনা বিচে বেড়ে ওঠেন।
কর্মজীবন
কারলিনের অভিনীত প্রথম চলচ্চিত্র জন ক্যাসাভেটিজের ফেসেস (১৯৬৮)। এই চলচ্চিত্রে অভিনেতা জন মার্লির চরিত্রের স্ত্রী মারিয়া চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি একাডেমি পুরস্কারের মনোনীত প্রথম অপেশাদার ব্যক্তি। এরপর তিনি টিক, টিক, টিক (১৯৭০) চলচ্চিত্রে জর্জ কেনেডির স্ত্রী চরিত্রে অভিনয় করেন। পরের বছর তিনি মিলশ ফরমানের টেকিং অফ (১৯৭১) চলচ্চিত্রে বাক হেনরি স্ত্রী চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। একই বছর তিনি ব্লেক এডওয়ার্ডসের পশ্চিমা ঘরানার ওয়াইল্ড রোভার্স চলচ্চিত্রে অভিনয় করেন। ১৯৭২ সালে তিনি পুনরায় জন মার্লির স্ত্রী চরিত্রে বব ক্লার্কের ভিয়েতনাম যুগীয় লোমহর্ষক চলচ্চিত্র ডেথড্রিম চলচ্চিত্রে কাজ করেন। পরবর্তীকালে তার অভিনীত চলচ্চিত্রগুলো হল ব্রিটিশ নাট্যধর্মী ব্যাক্সটার! (১৯৭৩), হাস্যরসাত্মক পোস্টকার্ডস (১৯৭৯), এবং লোমহর্ষক সুপারস্টিশন (১৯৮২)।
ব্যক্তিগত জীবন
কারলিন ১৯৫৮ সালে পিটার হলের সাথে বিবাহবন্ধনে আবদ্ধ হন। ১৯৬০ সালে তাদের বিবাহবিচ্ছেদ ঘটে। ১৯৬৩ সালে তিনি এডওয়ার্ড কারলিনকে বিয়ে করেন। তাদের দুই সন্তান ছিল। তার বড় ছেলে ড্যান কারলিন একজন পডক্যাস্টার ও সাংবাদিক। ১৯৭৪ সালে এই দম্পতির বিবাহবিচ্ছেদ ঘটে। ১৯৮৩ সালে তিনি জন উলফের সাথে বিবাহবন্ধনে আবদ্ধ হন। ১৯৯৯ সালে উলফ মারা যান।
আনোয়ার পাশা (সৈনিক)
আনোয়ার /এনভার পাশা (উসমানীয় তুর্কি ভাষা: انور پاشا; Enver Paşa) বা ইসমাইল এনভার/আনোয়ার পাশা (اسماعیل انور پاشا; İsmail Enver Paşa) (জন্মনাম ইসমাইল আনোয়ার; ২২ নভেম্বর ১৮৮১ – ৪ আগস্ট ১৯২২) ছিলেন একজন উসমানীয় সামরিক অফিসার ও ১৯০৮ খ্রিষ্টাব্দের তরুণ তুর্কি বিপ্লবের একজন নেতা। তাকে আর্মেনীয় গণহত্যা ও এসিরিয় গণহত্যার সাথে সংশ্লিষ্ট ধরা হয়। বলকান যুদ্ধ ও প্রথম বিশ্বযুদ্ধ উভয় সময়ে তিনি উসমানীয় সাম্রাজ্যের প্রধান নেতা ছিলেন। সমগ্র কর্মজীবনে তিনি সামরিক বাহিনীর পদোন্নতির মাধ্যমে বর্ধমান পদবির জন্য পরিচিত ছিলেন। এগুলোর মধ্যে ছিল আনোয়ার এফেন্দি (انور افندي), আনোয়ার বে (انور بك) এবং শেষে আনোয়ার পাশা। মিরলিভি পদে উন্নীত হওয়ার পর উসমানীয় সামরিক অফিসারদের “পাশা” পদবিটি দেয়া হত।
প্রাথমিক জীবন ও কর্মজীবন
আনোয়ার পাশার পিতা আহমেদ মোনাস্টিরের একজন সেতু রক্ষক বা বলকানের একজন সরকারি আইনজীবী ও তার মা ছিলেন আলবেনিয়ান কৃষিজীবী। সামরিক বিদ্যালয়ে তিনি বিভিন্ন ডিগ্রির জন্য পড়াশোনা করেন এবং ১৯০৩ খ্রিষ্টাব্দে ‘’হার্প একাডেমিসি’’ থেকে স্নাতক হন। ১৯০৬ এ তিনি মেজর হন। তাকে সেলোনিকায় অবস্থানরত থার্ড আর্মিতে প্রেরণ করা হয়। এখানে দায়িত্ব পালনের সময় তিনি কমিটি অব ইউনিয়ন এন্ড প্রোগ্রেসের সদস্য হন।
ক্ষমতায় উত্থান
১৯০৮ এ সেলোনিকায় তরুণ তুর্কি বিপ্লব শুরু হয় এবং তরুণ আনোয়ার দ্রুত এর অন্যতম সামরিক নেতা হয়ে উঠেন। সফল বিদ্রোহের মাধ্যমে কমিটি ক্ষমতায় আসে এবং দ্বিতীয় সাংবিধানিক যুগ শুরু হয়। পরবর্তী বছর এ ব্যবস্থার বিরুদ্ধে পাল্টা অভ্যুত্থান সংঘটিত হলে তা দমন করা হয়। আনোয়ার বে পাল্টা অভ্যুত্থান দমনে গুরুত্বপূর্ণ ভূমিকা রাখেন। এরপর তাকে বার্লিনে মিলিটারি এটাশে হিসেবে পাঠানো হয়। সেখানে তিনি জার্মান সামরিক সংস্কৃতির প্রতি আগ্রহী হন এবং জার্মান অফিসারদের উসমানীয় সেনাবাহিনীর সংস্কারের আমন্ত্রণ জানিয়ে জার্মানি ও উসমানীয় সাম্রাজ্যের মধ্যে সামরিক বন্ধন দৃঢ় করেন।
১৯১১ তে ইতালি উসমানীয় ত্রিপোলিতানিয়া আক্রমণ করে এবং ইতালি-তুর্কি যুদ্ধ শুরু হয়। আনোয়ার প্রতিরক্ষায় অংশ নেয়ার সিদ্ধান্ত নেন এবং বার্লিন থেকে লিবিয়া ফিরে আসেন। সেখানে তিনি পূর্ণ কর্তৃত্ব গ্রহণ করেন। কিন্তু শেষ পর্যন্ত ইতালি লিবিয়ার নিয়ন্ত্রণ নিয়ে নেয়। ১৯১২ খ্রিষ্টাব্দে তিনি কনস্টান্টিনোপল ফিরে আসেন। যুদ্ধে তার সক্রিয় ভূমিকার জন্য সে বছর তাকে লেফটেন্যান্ট কর্নেল পদে উন্নীত করা হয়। তবে পরাজয়ের ফলে কমিটির জনপ্রিয়তা কমে যায় এবং সরকারে লিবারেল ইউনিয়ন পার্টি তাদের স্থলাভিষিক্ত হয়। ১৯১২ এর অক্টোবরে প্রথম বলকান যুদ্ধ শুরু হয়। এই যুদ্ধে উসমানীয়রা বলকান লীগের কাছে পরাজিত হয়। এসমস্ত সামরিক পরাজয় সরকারকে দুর্বল করে তোলে এবং আনোয়ারকে ক্ষমতায় আসার সুযোগ দেয়। ১৯১৩ এর অভ্যুত্থানে তরুন তুর্কিরা ক্ষমতা গ্রহণ করে এবং আনোয়ার যুদ্ধ মন্ত্রীর দায়িত্ব পান। তিনি লন্ডনে চলমান শান্তি আলোচনা ত্যাগ করেন। পুনরায় শুরু হওয়া শত্রুতা সাম্রাজ্যের অবস্থা খারাপের দিকে নিয়ে যায়। দুটি শক্তঘাটি এড্রিয়ানোপল ও ইয়ানিনা যথাক্রমে বুলগেরিয়ান ও গ্রীকদের কাছে পতন হয় এবং লন্ডন চুক্তিতে পরাজয় স্বীকার করতে হয়।
১৯১৩ এর জুন মাসে বলকান মিত্রদের মধ্যে দ্বিতীয় বলকান যুদ্ধ শুরু হয়। আনোয়ার বে পরিস্থিতির সুযোগ নেন এবং পূর্ব থ্রেসে সেনা প্রেরণ করে বুলগেরিয়ানদের কাছ থেকে এড্রিয়ানোপল ছিনিয়ে নেন। এসময় বুলগেরিয়ানরা সার্ব ও গ্রীকদের বিরুদ্ধে তাদের সেনাদের নিয়োজিত করে রেখেছিল। এই সাফল্যের পর আনোয়ার বে পাশা হন এবং তুর্কিরা তাকে "এডির্নের বিজয়ী" অবিহিত করে।
এই রাজনৈতিক ও সামরিক অর্জনের পর তিনি একটি অভ্যুত্থানে সাহায্য করেন। এর মাধ্যমে সাম্রাজ্যে "তিন পাশা" বলে পরিচিত ব্যক্তিত্রয়ের শাসন শুরু হয়। ১৯১৪ খ্রিষ্টাব্দে সাইদ হালিম পাশার মন্ত্রীসভায় তিনি পুনরায় যুদ্ধ মন্ত্রী হন এবং প্রিন্স সুলায়মানের কন্যা প্রিন্সেস এমিন নাজিয়ে সুলতানকে বিয়ে করেন। এর মাধ্যমে উসমানীয় রাজপরিবারে তার প্রবেশ ঘটে। ইউরোপ যুদ্ধে পূর্ণরূপে প্রবেশের সময় তার ক্ষমতা বৃদ্ধি ঘটে।
প্রথম বিশ্বযুদ্ধ
আনোয়ার পাশা উসমানীয়-জার্মান মৈত্রীর একজন স্থপতি ছিলেন এবং আশা করেন যে যুদ্ধে দ্রুত বিজয় আসবে যা সাম্রাজ্যের জন্য সহায়ক হবে। মন্ত্রীসভার অন্যান্য সদস্যদের অবিহিত না করে তিনি দুটি জার্মান যুদ্ধ্বজাহাজ এসএমএস গোবেন ও এসএমএস ব্রেসলাউ এডমিরাল উইলহেম সাউচনের নেতৃত্বে দারদানেলিসে প্রবেশের অনুমতি দেন। ফরাসি ও রুশ কূটনৈতিক তৎপরতা সত্ত্বেও নিরপেক্ষ উসমানীয়দের এই কাজটি জার্মানদের পক্ষে কাজ করে। শেষপর্যন্ত যখন এডমিরাল সাউচন, যিনি এসময় উসমানীয় নৌবাহিনীর কমান্ডার ইন চিফ ছিলেন, উক্ত জাহাজদ্বয় নিয়ে কৃষ্ণ সাগরে ওডেসা, সেভাস্টোপল ও থিওডোসিয়ার রুশ বন্দর আক্রমণ করলে পরিস্থিতিতে চূড়ান্ত পর্যায়ে পৌছায়। ২ নভেম্বর রাশিয়া উসমানীয় সাম্রাজ্যের বিরুদ্ধে যুদ্ধ ঘোষণা করে। ৫ নভেম্বর ব্রিটেন তাদের অনুসরণ করে। তুর্কি মন্ত্রীসভার অধিকাংশ সদস্য ও সিইউপির নেতারা যুদ্ধে অংশগ্রহণের বিরোধী ছিলেন। কিন্তু আনোয়ার পাশা এটাকে সঠিক বলে ধরে নেন।
১৯১৪ এর ৩১ অক্টোবর যুদ্ধ শুরু হলে আনোয়ার আদেশ দেন সামরিক বয়সের সকল ব্যক্তিকে সেনাসংগ্রহ অফিসে রিপোর্ট করতে হবে। ব্যাপক সংখ্যক লোকের ব্যবস্থা করতে অফিসগুলো অক্ষম ছিল এবং এর ফলে সময় দীর্ঘায়িত হয়। এই ঘটনা সে বছর ফসল উৎপাদনে প্রভাব ফেলে।
যুদ্ধমন্ত্রী
আনোয়ার পাশা যুদ্ধমন্ত্রী হিসেবে ব্যর্থ প্রতীয়মান হন। পরবর্তী চার বছর জার্মানরা উসমানীয় সরকারকে সেনানায়কদের মাধ্যমে সমর্থন করে। এদের মধ্যে ছিলেন, অটো লিমান ভন সেন্ডারস, এরিক ভন ফালকেনহায়ন, কোলমার ফ্রেহের ভন ডের গোলটজ ও ফ্রেডরিক ফ্রেহের ক্রেস ভন ক্রেসেনস্টাইন। জার্মানরা উসমানীয়দেরকে সামরিক সরবরাহ, সৈনিক ও জ্বালানি যোগান দেয়।
সেনাবাহিনী ও জনগণের প্রতি আনোয়ার পাশা “চূড়ান্ত বিজয় পর্যন্ত লড়াই” এর বার্তা পাঠান। যুদ্ধের সময় জীবনমান দ্রুত বিপর্যস্ত হয় এবং অসন্তোষ দানা বাধতে থাকে। সিইউপি সরকার গৃহীত অর্থের চাইতেও বেশি খরচ করে এবং যুদ্ধের চার বছর মুদ্রাস্ফীতি ১৬০০% বেড়ে যায়।
সারিকামিশের যুদ্ধ, ১৯১৪
আনোয়ার পাশা রুশদের বিরুদ্ধে প্রেরিত ককেসাস অভিযানের নেতৃত্ব গ্রহণ করেন। তিনি রুশদের ঘিরে ফেলে উসমানীয় অঞ্চল থেকে বিতাড়িত করে কারস ও বাতুমি দখন করতে চাইছিলেন। এই অঞ্চল ১৮৭৭-৭৮ এর রুশ-তুর্কি যুদ্ধের সময় হাতছাড়া হয়। আনোয়ার পাশা নিজেকে দক্ষ সামরিক নেতা ভাবলেও অটো লিমান ভন সেন্ডারস তাকে অযোগ্য হিসেবে দেখতেন। আনোয়ার থার্ড আর্মিকে নিজের ব্যক্তিগত নিয়ন্ত্রণে এনে রুশদের একটি বড় ধরনের হামলার আদেশ দেন। ১৯১৪ এর ডিসেম্বর থেকে ১৯১৫ এর জানুয়ারি পর্যন্ত সংঘটিত সারিকামিশের যুদ্ধে উসমানীয়রা পরাজিত হয়। তার পরিকল্পনা কাগজে কলমে কার্যকর মনে হলেও তিনি বাহ্যিক অবস্থা যেমন ভৌগোলিক পরিবেশ ও আবহাওয়ার মত ব্যাপার আমলে নেননি। ৯০,০০০ সৈনিক সংবলিত আনোয়ারের বাহিনী ১,০০,০০০ সৈনিকের রুশ বাহিনীর কাছে পরাজিত হয় এবং পিছু হটে আসার সময় দশ হাজারের মত তুর্কি সৈনিক মৃত্যুবরণ করে। প্রথম বিশ্বযুদ্ধে এটি ছিল উসমানীয়দের এককভাবে ব্যাপক পরাজয়। হোভান্নেস নামক জনৈক আর্মেনীয় যুদ্ধের সময় তার জীবন রক্ষা করলেও কনস্টান্টিনোপলে ফেরার পর আনোয়ার পাশা তার আর্মেনীয় সৈনিকদের উপর ব্যর্থতার দায়ভার চাপান। পরবর্তীতে তিনি আর্মেনীয়দের নির্বাসনের কাজ শুরু করেন এবং এর ফলে ব্যাপক সংখ্যক আর্মেনীয় নিহত হয়।
রাজধানীর সেনাদের নেতৃত্ব, ১৯১৫-১৯১৮
সারিকামিশের পরাজয়ের পর আনোয়ার পাশা কনস্টান্টিনোপলে ফিরে আসেন এবং রাজধানীর চারপাশের সেনাদের দায়িত্ব নেন। মিত্রপক্ষের আক্রমণ থেকে রাজধানী সুরক্ষিত আছে বলে তিনি নিশ্চিত ছিলেন। ব্রিটিশ ও ফরাসিরা কনস্টান্টিনোপলের দিকে অগ্রসর হওয়ার পরিকল্পনা করছিল। ১৯১৫ এর ১৮ মার্চ মিত্রশক্তির একটি নৌবহর দারদানেলিসে আক্রমণ করে। এই আক্রমণের ফলে তুর্কিদের অবস্থান দুর্বল করে তোলে। ফলশ্রুতিতে আনোয়ার অটো লিমান ভন সেন্ডারসের উপর দায়িত্ব অর্পণ করেন। তিনি মোস্তফা কামালসহ গেলিপলিতে সফল প্রতিরোধ গড়ে তোলেন। পরবর্তীতে মিত্রশক্তির বোমাবর্ষণের ফলে উপদ্বীপের অনেক শহর ধ্বংস এবং নারী ও শিশু নিহত হওয়ার পর আনোয়ার সাম্রাজ্যে অবস্থানরত ফরাসি ও ব্রিটিশ নাগরিকদের জন্য কনসেন্ট্রেশন ক্যাম্প স্থাপনের প্রস্তাব করলে আমেরিকান রাষ্ট্রদূত হেনরি মরগেনথু সিনিয়র তাকে এই পদক্ষেপ থেকে বিরত করেন।
ইলদিরিম
আনোয়ার পাশা সম্প্রতি ফ্রেডরিক স্টেনলি মড কর্তৃক দখলকৃত বাগদাদ পুনর্দখলের উদ্দেশ্যে এরিক ভন ফালকেনহায়নের ইলদিরিম আর্মি গ্রুপের জন্য পরিকল্পনা প্রস্তুত করে।